0593.xml
پاکستان اور امریکہ کا امن و امان اور دفاع کے شعبوں میں تعلق کو مزید مضبوط بنانے پر اتفاق پاکستان اور امریکہ انسداد دہشت گردی، معیشت اور تجارت سمیت مختلف شعبوں میں تعاون اور تعلقات کو مزید وسیع کرینگے۔ نوازشریف، پاکستان کی کامیابی امریکہ کے وسیع تر مفاد میں ہے، ہمارے بہت سے باہمی مفادات مشترکہ ہیں۔ جوبائیڈن کی بات چیت
اقوام متحدہ ۔ 26ستمبر (اے پی پی) پاکستان اور امریکا نے امن و امان اور دفاع کے شعبوں میں تعلق کو مزید مضبوط بنانے پر اتفاق کرتے ہوئے انسداد دہشت گردی، معیشت، تجارت اور دیگر شعبوں میں تعاون کو مزید وسیع کرنے کا عزم ظاہرکیا ہے۔ جمعہ کو وزیراعظم محمد نوازشریف سے امریکی نائب صدر جوبائیڈن نے ملاقات کی۔ وزیراعظم نوازشریف نے کہا کہ پاکستان اور امریکا انسداد دہشت گردی، معیشت اور تجارت سمیت مختلف شعبوں میں تعلقات کو مزید وسیع کرینگے۔ امریکی نائب صدر جوبائیڈن نے کہا کہ پاکستان کی کامیابی امریکہ کے وسیع تر مفاد میں ہے، ہمارے بہت سے باہمی مفادات مشترکہ ہیں اور ہم اپنے لوگوں کو ترقی اور خوشحالی سے ہمکنار کرنے کیلئے دہشت گردوں کیخلاف ملکر جنگ کے علاوہ تجارتی مواقعوں میں توسیع، تعلیم تک رسائی کیلئے کوششیں کر رہے ہیں۔ انہوں نے وزیراعظم نوازشریف کومخاطب کرتے ہوئے کہا کہ پاکستان کے جمہوری منتخب رہنما ء کی حیثیت سے آپ کی کامیابی انتہائی اہم ہے۔ انہوں نے کہا کہ پاکستان عالمی سطح پر رہنمائی کا کردار ادا کر رہا ہے اور دونوں ممالک دہشت گردی کے خاتمہ کیلئے کوشاں ہیں۔ ملاقات میں امریکہ کی جانب سے خصوصی نمائندے ڈین فیلڈمن جبکہ پاکستانی وفد میں و زیراعظم کے مشیر برائے قومی سلامتی اور خارجہ امور سرتاج عزیز، امریکہ میں پاکستان کے سفیر جلیل عباس جیلانی اور سینئر حکام شامل تھے۔
APP
26.09.14
0593p.xml
نوازشریف کی جوبائیڈن سے ملاقات: پاکستان امریکہ کا دفاع ، معیشت اور توانائی میں تعاون کے فروغ پر اتفاق
نیویارک (نمائندہ خصوصی+ نوائے وقت رپورٹ) وزیراعظم نوازشریف نے امریکی نائب صدر جوبائیڈن سے ملاقات کی۔ اس موقع پر جوبائیڈن نے کہا کہ پاکستان ہمارے لئے انتہائی اہم ملک ہے، پاکستان کی کایابی امریکہ کی کامیابی ہے۔ دونوں ممالک دہشت گردی کے خاتمے کیلئے کوشاں ہیں۔ پاکستان امریکہ تجارت سمیت مختلف شعبوں میں تعاون بڑھائیں۔ وزیراعظم نوازشریف نے امن کانفرنس میں فکرانگیز تقریر کی ہے۔ پاکستان بین الاقوامی سطح پر رہنمائی کا کردار ادا کر رہا ہے۔ پاکستان کی ترقی امریکہ کیلئے بھی یکساں و اہمیت کی حامل ہے۔ پاکستان اور امریکہ کے بہت سے مفادات مشترکہ ہیں۔ منتخب رہنما کی حیثیت سے نوازشریف کی کامیابی بڑی اہمیت ہے۔ دہشت گردی کے خاتمے اور عوام کی فلاح و بہبود کیلئے امریکہ کردار ادا کرتا رہے گا۔ وزیراعظم نے کہا کہ پاکستان اور امریکہ مشترکہ مفادات کے حصول کیلئے کوشاں ہیں۔ پاکستان امریکہ تعاون کیلئے قائمہ پانچوں ورکنگ گروپ اہم پیشرفت کر رہے ہیں۔ پاکستان اور امریکہ نے معیشت کو توانائی اور انسداد دہشت گردی کے شعبوں میں تعاون کے فروغ پر اتفاق کیا ہے۔ وزیراعظم نے کہا کہ پاکستان اور امریکہ ادساد دہشت گردی کے شعبے میں تعاون کرینگے۔ اس سے قبل بائیڈن نے خیرمقدمی کلمات میں کہا کہ امریکہ پاکستان کی کامیابیوں میں گہری دلچسپی رکھتا ہے۔ انہوں نے کہا کہ جمہوری طور پر منتخب رہنما کی حیثیت سے آپ کی کامیابی بہت زیادہ اہمیت کی حامل ہے۔ پاکستان جتنا اچھا کام کریگا امریکہ اتنا ہی زیادہ خوش ہو گا۔ اے پی پی کے مطابق پاکستان اور امریکہ نے امن و امان اور دفاع کے شعبوں میں تعاون کو مزید مضبوط بنانے پر اتفاق کرتے ہوئے انسداد دہشت گردی، معیشت، تجارت اور دیگر شعبوں میں تعاون مزید وسیع کرنے کا عزم ظاہر کیا ہے۔
nawa-e-waqt
27.09.14